CELEX: 31991R3569
Language: el
Date: 1991-11-28 00:00:00
Title: Κανονισμός ( ΕΟΚ ) αριθ. 3569/91 του Συμβουλίου της 28ης Νοεμβρίου 1991 που καθορίζει, για την αλιευτική περίοδο 1992, τις τιμές προσανατολισμού των προϊόντων αλιείας που απαριθμούνται στο παράρτημα ΙΙ του κανονισμού ( ΕΟΚ ) αριθ. 3796/81

Avis juridique important

|

31991R3569

Κανονισμός ( ΕΟΚ ) αριθ. 3569/91 του Συμβουλίου της 28ης Νοεμβρίου 1991 που καθορίζει, για την αλιευτική περίοδο 1992, τις τιμές προσανατολισμού των προϊόντων αλιείας που απαριθμούνται στο παράρτημα ΙΙ του κανονισμού ( ΕΟΚ ) αριθ. 3796/81  

Επίσημη Εφημερίδα αριθ. L 338 της 10/12/1991 σ. 0004 - 0005

ΚΑΝΟΝΙΣΜΟΣ (ΕΟΚ) αριθ. 3569/91 ΤΟΥ ΣΥΜΒΟΥΛΙΟΥ  της 28ης Νοεμβρίου 1991  που καθορίζει, για την αλιευτική περίοδο 1992, τις τιμές προσανατολισμού των προϊόντων αλιείας που απαριθμούνται στο παράρτημα ΙΙ του κανονισμού (ΕΟΚ) αριθ. 3796/81ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 3571/90 (2), και ιδίως το άρθρο 15 παράγραφος 5,  την πρόταση της Επιτροπής,  Εκτιμώντας:  ότι το άρθρο 15 παράγραφος 1 του κανονισμού (ΕΟΚ) αριθ. 3796/81 προβλέπει ότι καθορίζεται, κάθε έτος, τιμή προσανατολισμού για κάθε προϊόν ή ομάδα προϊόντων που απαριθμούνται στο παράρτημα ΙΙ του εν λόγω κανονισμού-  ότι, βάσει των υφισταμένων διαθέσιμων στοιχείων ως προς τις τιμές των προϊόντων αυτών και των κριτηρίων που αναφέρονται στο άρθρο 10 του εν λόγω κανονισμού, θα πρέπει, για την αλιευτική περίοδο 1992, να αυξηθούν, να μειωθούν ή να διατηρηθούν οι τιμές  αυτές ανάλογα με τα είδη,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι τιμές προσανατολισμού της αλιευτικής περιόδου από την 1η Ιανουαρίου έως τις 31 Δεκεμβρίου 1992 για τα προϊόντα που απαριθμούνται στο παράρτημα ΙΙ του κανονισμού (ΕΟΚ) αριθ. 3796/81, και οι κατηγορίες στις οποίες αναφέρονται καθορίζονται στο  παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Νοεμβρίου 1991. Για το Συμβούλιο  Ο Πρόεδρος  J. PRONK   (1) ΕΕ αριθ. L 379 της 31. 12. 1981, σ. 1. (2) ΕΕ αριθ. L 353 της 17. 12. 1990, σ. 10.    ΠΑΡΑΡΤΗΜΑ  (σε Ecu ανά τόνο)       Ομάδα προϊόντων  Εμπορικά χαρακτηριστικά  Τιμή  προσανατολισμού      1. Σαρδέλλες του είδους Sardina pilchardus  Κατεψυγμένες, σε παρτίδες ή σε συσκευασίες καταγωγής περιέχουσες ομοιογενή προϊόντα  388  2. Σπαρίδες (λιθρίνια, φαγκριά, τσιπούρες κ.λπ.) θάλασσας (Dentex dentex και Pagellus spp.)   Κατεψυγμένες, σε παρτίδες ή σε συσκευασίες καταγωγής περιέχουσες ομοιογενή προϊόντα  1 362  3. Καλαμάρια (Loligo patagonica)  Κατεψυγμένα, μη καθαρισμένα σε συσκευασίες καταγωγής περιέχουσες ομοιογενή προϊόντα  927  4. Καλαμάρια γενικά (Ommastrephes  sagittatus)  Κατεψυγμένα, μη καθαρισμένα, σε συσκευασίες καταγωγής περιέχουσες ομοιογενή προϊόντα  806  5. Illex argentinus  Κατεψυγμένα, μη καθαρισμένα, σε συσκευασίες καταγωγής περιέχουσες ομοιογενή προϊόντα  808  6. Σουπιές (Sepia officinalis, Rossia  macrosoma και Sepiola rondeletti)  Κατεψυγμένες, σε συσκευασίες καταγωγής περιέχουσες ομοιογενή προϊόντα  1 639  7. Χταπόδια (Octopus spp.)  Κατεψυγμένα, σε συσκευασίες καταγωγής περιέχουσες ομοιογενή προϊόντα  1 427